Monday, April 4, 2016
PANAGDALDALUS, PAKASEKNANEN TI SAPASAP
Cabugao, Ilocos Sur – Agtultuloy nga idauluan ti Grupo ti Clean and Green Program ti Munisipio nga idauluan ni MENRO Edgar S. Balangatan, AT, iti pannakadalus dagiti parke, plaza, kalsada-nasional, processional routes, public facilities iti Poblasion, aglawlaw ti Munisipio ken iti NISTC Public Market kasta metten iti pannakaitandudo ti Solid Waste Management Program kadagiti barangay ti ili ti LGU-Cabugao.
Inggunamgunam ti MENRO-Cabugao a kakokoordinarda dagiti Opisiales ti Barangay ken bumarangay nangruna iti asideg ti Poblasion nga aramidenda koma iti parteda iti panagdaldalus tapno makomplementaran ti ar-aramiden ti LGU ken dalusanda dagiti mabatoganda a paset dagiti Barangay Roads-da, Provincial Road, Processional Roads ken iti National Highway.
Kabayatanna, makitintinnulong ti Maintenance Group ti pribado a kompania a mangtarimaan iti Kalsada Nasional iti Santa, Ilocos Sur - San Nicolas, Ilocos Norte a parte ti Manila North Road kasta metten ti Maintenance Crew ti DPWH District 1 –Ilocos Sur iti regular a pannakadalus ti agsumbangir iti National Highway iti agdama.
Kabayatanna, imbatad ni MENRO Edgar S. Balangatan a babaen iti regular a panagmonitor-da ket maar-aramid met ti regular coastal clean-up nga isayangkat dagiti nadumaduma a sektor kadagiti pito a barangay iti igid ti baybay.
Innayon ti MENRO a dagitoy ket mailungalong a kanayon tapno mamantener iti kinadalus ken kinapintas iti mabuybuya iti aglawlaw para iti mapasungadan a pannakarambak ti panagpiesta ti ili ken panagsangpet dagiti Bakasionista ken Balikbayan ditoy ili ti Cabugao. # (Web Situational Report)
Inggunamgunam ti MENRO-Cabugao a kakokoordinarda dagiti Opisiales ti Barangay ken bumarangay nangruna iti asideg ti Poblasion nga aramidenda koma iti parteda iti panagdaldalus tapno makomplementaran ti ar-aramiden ti LGU ken dalusanda dagiti mabatoganda a paset dagiti Barangay Roads-da, Provincial Road, Processional Roads ken iti National Highway.
Kabayatanna, makitintinnulong ti Maintenance Group ti pribado a kompania a mangtarimaan iti Kalsada Nasional iti Santa, Ilocos Sur - San Nicolas, Ilocos Norte a parte ti Manila North Road kasta metten ti Maintenance Crew ti DPWH District 1 –Ilocos Sur iti regular a pannakadalus ti agsumbangir iti National Highway iti agdama.
Kabayatanna, imbatad ni MENRO Edgar S. Balangatan a babaen iti regular a panagmonitor-da ket maar-aramid met ti regular coastal clean-up nga isayangkat dagiti nadumaduma a sektor kadagiti pito a barangay iti igid ti baybay.
Innayon ti MENRO a dagitoy ket mailungalong a kanayon tapno mamantener iti kinadalus ken kinapintas iti mabuybuya iti aglawlaw para iti mapasungadan a pannakarambak ti panagpiesta ti ili ken panagsangpet dagiti Bakasionista ken Balikbayan ditoy ili ti Cabugao. # (Web Situational Report)
Posted by Bayan ng Cabugao, Ilocos Sur at 1:41 PM
Subscribe to: Post Comments (Atom)
eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn tgl_Latn eng_Latn